次韻邦美叔和天啓見寄
作者：陳淵
朝代：宋

paragraphs: 竹風挾雨撼篷窗，靜聽秋聲轉騒窣。
朝來饑卧媚微涼，叩門不作淵明乞。
小栟見餉有新詩，七言端爲吾家出。
共誰渠有古人風，孰識中藏謫仙骨。
書如周鼓未差訛，語效商盤仍詰屈。
誰與和者叔不癡，落筆成章一嗟咄。
無用如今君豈樗，自寇從來我非漆。
板茅它日儻相尋，好在山深林更密。